บาทเปิด 30.78/80 บาทต่อดอลลาร์  แนวโน้มแกว่งกรอบแคบ
เงินบาทเปิดตลาด 30.78/80 บาทต่อดอลลาร์  แนวโน้มแกว่งกรอบแคบ นักลงทุนรอดูถ้อยแถลงประธานเฟดในการประชุม"แจ็กสัน โฮล"ศุกร์นี้
22 ส.ค. 2562

เงินบาทเปิดตลาด 30.78/80 บาทต่อดอลลาร์  แนวโน้มแกว่งกรอบแคบ นักลงทุนรอดูถ้อยแถลงประธานเฟดในการประชุม"แจ็กสัน โฮล"ศุกร์นี้
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.78/80 บาท/ดอลลาร์ จากเย็นวานนี้ ที่ปิดตลาดที่ระดับ 30.78 บาท/ดอลลาร์
วันนี้คาดว่าเงินบาทจะเคลื่อนไหวในกรอบแคบ อาจจะไม่ค่อยเคลื่อนไหวมากนัก เนื่องจากนักลงทุนยังรอดูปัจจัยสำคัญที่จะเกิดขึ้นในวันศุกร์นี้ คือ แถลงการณ์ของนายเจอโรม พาวเวล ประธานธนาคารกลางสหรัฐ (เฟด) ว่าจะส่งสัญญาณนโยบายการเงินผ่อนคลาย ในงานประชุมเศรษฐกิจประจำปีของเฟด ที่เมืองแจ็คสัน โฮลหรือไม่
"วันนี้บาทน่ายังเคลื่อนไหวในกรอบแคบๆ ไม่มีปัจจัยอะไรสำหรับวันนี้ รายงานประชุม FOMC ก็ไม่ได้มีผลอะไรที่หวือหวาต่อค่าเงินมาก นักลงทุนต่างรอดูการประชุมที่แจ็คสัน โฮล คืนวันศุกร์นี้มากกว่า" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 30.70 - 30.85 บาท/ดอลลาร์